**Znaci upozorenja za intelektualne smetnje**

* Prva godina
  + Ne pokazuje interesovanje za predmete iz okoline.
  + Ne odaziva se i ne okreće prema glasovima
  + Javlja se kašnjenje u motoričkim vještinama i razvoju govora
* Do prve do druge godine
  + Ne kombinuje 2 riječi, gubi ili ne razvija govor i socijalizaciju
  + Ne pokazuje interes za istraživanje okoline
  + Predmete ne istražuje već ih stavlja u usta
  + Ne zna svrhu svakodnevnih predmeta (češalj-češljanje)
  + Ne prati jednostavne usmene zahtjeve (”dođi”, “daj”).
* Od druge do treće
  + Ne pokazuje interesovanje i razmijevanje slikovnica, igara ko bajagi
  + Ne sparuje i ne poznaje boje
  + Naloge ne ispunjava ispravno
* Od treće do pete
  + Ne može zadržati pažnju na zadatim aktivnostima, igri, dešavanjima
  + Ne zna pravilno da koristi igračke, ne zna svrhu predmeta
  + Čudna repeticija određenih ponašanja, neobično korištenje tijela (lepršanje rukama, konstatno ljuljanje ili vrtenje u krug, griženje ruku/prstiju, itd.) ,
  + Teškoće prilikom zapamćivanja novih pojmova (posebno apstraktnih)-otežano savladavanje pedagoških zahtjeva
  + Siromašan rječnik, agramatične rečenice

**Rani znaci autizma**

* + Beba ne pravi kontakt očima (nema pogleda kod dojenja). Slabo sisanje u prvim nedeljama života. Povišen tonus mišića. Beba je vrlo mirna i nezahtjevna (ili neprekidno plače i nemoguće je smiriti). Spava u neobičnom položaju.
  + Dijete ne reaguje na glas majke/bliske osobe i ne uspostavlja direktan pogled u oči s majkom/bliskom osobom. Na uzrastu od 6 mjeseci dijete se ne smiješi majci/bliskoj osobi koja ga redovno njeguje – ne uzvraća osmjeh na osmjeh. Ne voli da se mazi i śedi u krilu majke/bliske osobe – ne inicira ili ne reaguje na maženje. Ne imitira pokrete i izraze lica. Ne prati pogledom predmete.
  + Dijete nezahtjevno, gotovo ništa ne traži i ne uzima ponuđeno; ne pruža ruke da ga podignu; ne prati gest pokazivanja; ne pravi buku da bi privuklo pažnju; ne traži pomoć. Izostaje gugutanje do devetoga mjeseca i korišćenje bilo kojeg jednostavnog gesta na uzrastu od 12 mjeseci: pokazivanje željenog ili zanimljivog objekta, gest pa-pa na odlasku. Izostaje reakcija na ime, brbljanje ili ,,dječiji govor”
  + Ne boji se nepoznatih osoba ni s navršenih godinu dana. Ne umije da koristi jednostavne igračke, samo ih ispituje, ređa ili vrti. Igra se samo, ne želi prisustvo bliske osobe u igri ili ne dijeli interes i zadovoljstvo. Nema uzajamnog dijeljenja zvukova, osmjeha i ostalih izraza lica
  + U 16. mjesecu života dijete još ne izgovara niti jednu samostalnu riječ ili samo stereotipno ponavlja riječ koju čuje.
  + S dvije godine ne slaže fraze od dvije riječi. Ne govori ili govori repetitivno ili koristi neobične izraze. Ne obraća pažnju na odlazak majke/bliske osobe iz prostorije ni s navršene dvije godine. Nema gestove za komunikaciju. Nema fraza od dvije ili više riječi sa značenjem koje ne uključuju imitaciju ili ponavljanje
  + Ne dijeli interesovanje za objekt ili akciju s bliskom osobom. Ne pokazuje interesovanje za drugu đecu i igru s njima. Ne igra se igara pretvaranja i ne koristi igračke kao zamjenu za predmete. Ne primjećuje ostalu đecu i preferira repetitivne, usamljeničke igre, kao što je posmatranje i okretanje predmeta ili raspoređivanje stvari u besmislene oblike. Odsustvo simboličke igre
  + Prisustvo burne, prećerane reakcije na pojedine nadražaje izraz je nemira usljed senzorne uznemirenosti. Hiperaktivno i nemirno iako postoje situacije smirenosti i usmjerenosti pažnje. Opsesivni interes za pojedine objekte i podražaje. Veže za dnevne rutine i ne prihvata promjene. Repetitivno se kreće, vrti oko svoje ose, leprša rukama ili prstima, neprestano vrti kosu, tapka po nekom mjestu na sebi i sl.
  + Nakon neupadljivog, ranog razvoja koji se naizgled kreće u granicama razvojne mape, prije 2. ili između 2. i 3. godine života pokazuje nazadovanje u razvoju govora i ranije usvojenim socijalnim vještinama i higijenskim navikama. Govor ne razvija se ili je razvoj otežan, javljaju se eholalije (trenutne ili odložene), govorne perseveracije i pretjerano zapitkivanje, često može postojatri, ali ne u svrhu komunikacije već radi zadovoljavanja potreba

**Rani pokazatelji tjelesnih i smetnji vida**

* Do godinu
  + Pretjerano mirno, mlitavo, plačljivo, zgrčeno
  + Glava okrenuta uvijek na jednu stranu
  + Ne prati pogledom predmete i ne hvata na dodir ni cijelom šakom
  + Ne igra se ručicama, ne gleda u njih
  + Ne poseže za igračkama
  + Ne sjedi ili sjedi uz oslonac, ne puzi, ne stoji
  + Ne prati očima kretanje objekta u vidnom polju
  + Ima problem sa pokretanjem jednog ili oba oka u svim pravcima
  + Ne prebacuje predmete iz ruke u ruku
* Do druge godine
  + Hoda uz pridržavanje
  + Otežano manipuliše sitnim predmetima
  + Otežano gradi kulu od dvije kocke
  + Okupiranost jednom aktivnošću koja se ponavlja
  + Nespretni hvat, tremor ruku
* Od druge do treće
  + Stalno u pokretu, motorno nespretno, sapliće se i često pada
  + Nedovoljno razvijena fina motorika
  + Otežano održava ravnotežu
  + Ne može da skače
* Od treće do šeste
  + Hod nestabilan na široj osnovi
  + Ne može da se penje i spušta stepenicama
  + Ne može da poskoči u mjestu
  + Olovku drži čitavom šakom ili uz podršku
  + Nespretno manipuliše predmetima

**U odnosu na razvoj sluha i govora na što obratiti pažnju**

* + Ne reaguje na zvuk
  + Ne reaguje na prisutnost /odsutnost druge osobe
  + Ima kruto držanje tijela u zagrljaju
  + Jednolično, tiho, monotono gukanje
  + Ne reaguje na zvukove
  + Bezrazložno plače
  + Nema osmijeh
  + Ne interesuju ga zvučne igračke
  + Ne imitira glasove odraslih
  + Ne razumije gest i ne koristi se gestom
  + Kad mu se skrene pažnja na neki predmet ne traži ga pogledom
  + Ne zna na zahtjev pokazati kako maše
  + Fiksira pojedine predmete
  + Ne razumije jednostavne verbalne naloge i ne izvršava ih
  + Ne usmjerava pažnju na zvukove
  + Govor je nerazumljiv osobama iz šire socijalne sredine
  + Rječnik je oskudan i ne bogati se
  + Većinu glasova nepravilno izgovara ili izbacuje iz riječi

**GENERALNI RANI POKAZATELJI RAZVOJNOG ODSTUPANJA**

* Uzrast do 1 godine:
* Ne podiže glavu kad leži na stomaku
* Ne sjedi samostalno
* Ne održava kontakt očima
* Ne odaziva se i ne okreće se prema izvoru zvuka
* Ne govori ni jednu riječ
* Jednostavne verbalne naloge ne izvršava
* Produžena stanja iritiranosti
* **Uzrast od 1 do 2 godine:**
* Hoda uz pridržavanje ili ne hoda
* Otežano manipuliše predmetima
* Ne pokazuje interes za istraživanje okoline
* Manji broj verbalnih naloga razumije i ponekad ih izvršava
* Ima mali broj riječi sa značenjem
* Otežano povezuje predmete sa njihovom upotrebom
* Bezrazložni napadi bijesa, vriske ili smijeha
* **Uzrast od 2 do 3 godine:**
* Stalno u pokretu, motorno nespretno, sapliće se i često pada
* Nedovoljno razvijena fina motorika
* Koristi samo riječ (odsustvo prostih rečenica)
* Slabije interesovanje za slikovnice
* Ne odgovara na jednostavna pitanja ili ih ponavlja
* Opsesija određenim radnjama ili predmetima
* **Uzrast od 3 do 4 godine:**
* Otežano održava ravnotežu
* Olovku drži uz podršku
* Nespretno u manipulisanju predmetima
* Većinu glasova nepravilno izgovara ili izbacuje iz riječi
* Rječnik je oskudan i ne bogati se
* Govor je nerazumljiv široj socijalnoj sredini
* **Uzrast od 4 do 5 godina:**
* Nespretno pri kretanju
* Otežano manipuliše predmetima i nedovoljno razvijena fina motorika
* Pravi mnogo gramatičkih grešaka i fond riječi siromašan, dosta glasova ne izgovara pravilno, skraćuje riječi, zamjenjuje mjesta glasovima i slogovima u riječi
* Prepoznaje, preklapa jednu ili dvije osnovne boje
* Ne razumije prostorne odnose i ne koristi predloge
* Nedovoljna pažnja na zadatim aktivnostima, igri, dešavanjima, opsesivno ređa igračke ili druge predmete iz okoline, nezainteresovano za vršnjake, zajedničku igru
* **Uzrast od 5 do 6 godina:**
* Koristi samo proste rečenice, pravi gramatičke greške, fond riječi siromašan, dosta glasova ne izgovara pravilno, skraćuje riječi, zamjenjuje mjesta glasovima i slogovima u riječi
* Nema izdiferenciranu lateralizaciju
* Ne može zadržati pažnju na zadatim aktivnostima, igri, dešavanjima, otežano usvaja pravila igara sa vršnjacima
* Teško kontroliše emocije, strah od ljudi, situacija, predmeta.